open-index/open-wikipedia-markdown huggingface dataset:
ฉัตร หนุนภักดี

พลตำรวจโท **ฉัตร หนุนภักดี** (1 เมษายน พ.ศ. 2447 - 25 ตุลาคม พ.ศ. 2517) อดีตนายตำรวจชาวไทย เคยดำรงตำแหน่งสำคัญ ๆ เช่นอดีตผู้บัญชาการตำรวจภูธร, อดีตสมาชิกสภาร่างรัฐธรรมนูญ พ.ศ. 2502 และอดีตรองผู้บัญชาการตำรวจนครบาล เป็นบิดาพลเอก อิสระพงศ์ หนุนภักดี อดีตผู้บัญชาการทหารบก และอดีตรัฐมนตรีว่าการกระทรวงมหาดไทย กับคุณหญิงวรรณี คราประยูร ภริยาพลเอก สุจินดา คราประยูร อดีตผู้บัญชาการทหารบกและอดีตนายกรัฐมนตรีคนที่ 19 ของไทย และเป็นปู่ของพลเอก ทรงวิทย์ หนุนภักดี อดีตผู้บัญชาการทหารสูงสุด

## ประวัติ
ฉัตร เกิดเมื่อวันที่ 1 เมษายน พ.ศ. 2447 ที่ตำบลห้วยไผ่ อำเภอเมืองราชบุรี จังหวัดราชบุรี เป็นบุตรคนที่ 4 ในบรรดาพี่น้องร่วมบิดามารดาทั้งหมด 6 คนของขุนไกรนารายณ์ (กลับ หนุนภักดี) กับนางมาลัย ไกรนารายณ์ สมรสกับนางประยงค์ หนุนภักดี (สกุลเดิม:วิชิตกลชัย) บุตรีของ หลวงวิชิตกลชัย กับนางวิชิตกลชัย (สายหยุด วิชิตกลชัย) มีบุตร-ธิดาทั้งสิ้น 7 คนคือ 

* ประยงค์ฉัตร ผุดผาด
* พยอม เศรษฐบุตร
* พลเอก อิสระพงศ์ หนุนภักดี
* คุณหญิง วรรณี คราประยูร
* ต้อย หนุนภักดี
* ณรงค์ศักดิ์ หนุนภักดี
* อัครฉัตร หนุนภักดี

## การศึกษา
ฉัตร จบการศึกษาระดับชั้นมัธยมศึกษาปีที่ 2 จากโรงเรียนเบญจมราชูทิศ ราชบุรี ต่อมาได้เข้าศึกษาที่โรงเรียนนายร้อยพระจุลจอมเกล้า ในปัจจุบันเมื่อปี 2467 วิชาปืนกลและขว้างลูกระเบิด เมื่อปี 2469 และวิชาการบินมัธยม เมื่อปี 2470

## รับราชการตำรวจ
หลังจากจบการศึกษาจากโรงเรียนนายร้อยทหารบก พลตำรวจโทฉัตรได้เป็นนักเรียนทำการนายร้อยประจำกรมทหารบกราบที่ 4 และได้รับพระราชทานยศนายร้อยตรีเมื่อวันที่ 24 ธันวาคม พ.ศ. 2467 ต่อมาจึงได้ย้ายมาประจำการที่กรมอากาศยานทหารบก (กองทัพอากาศ ในปัจจุบัน) เมื่อปี พ.ศ. 2469 และได้เลื่อนยศเป็นร้อยโทประจำกรมอากาศยานทหารบกเมื่อวันที่ 5 เมษายน พ.ศ. 2472 จากนั้นจึงโอนย้ายมารับราชการเป็นตำรวจและได้รับพระราชทานยศ ร้อยตำรวจเอก เมื่อวันที่ 29 เมษายน พ.ศ. 2482 ต่อมาได้รับพระราชทานยศ พันตำรวจตรี เมื่อวันที่ 7 กรกฎาคม พ.ศ. 2484 ได้รับพระราชทานยศ พันตำรวจโท เมื่อวันที่ 27 กรกฎาคม พ.ศ. 2492 ได้รับพระราชทานยศ พันตำรวจเอก เมื่อวันที่ 2 ตุลาคม พ.ศ. 2496 ยศ พลตำรวจจัตวา เมื่อวันที่ 1 มกราคม พ.ศ. 2498 ยศ พลตำรวจตรี เมื่อวันที่ 1 มกราคม พ.ศ. 2501 และได้รับพระราชทานยศ พลตำรวจโท เมื่อวันที่ 1 ตุลาคม พ.ศ. 2506

โดยฉัตรได้รับโปรดเกล้าฯ แต่งตั้งให้ดำรงตำแหน่งผู้บัญชาการตำรวจภูธรเมื่อวันที่ 21 กรกฎาคม พ.ศ. 2507 ก่อนเกษียณอายุราชการในเดือนตุลาคมปีเดียวกัน

## เครื่องราชอิสริยาภรณ์
พลตำรวจโท  ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2505 – 80px เครื่องอิสริยาภรณ์เมฆและธวัช ชั้นที่ 2

## อ้างอิง

หมวดหมู่:ตำรวจชาวไทย
หมวดหมู่:ทหารบกชาวไทย
หมวดหมู่:บุคคลจากอำเภอเมืองราชบุรี
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:สกุลหนุนภักดี
หมวดหมู่:สมาชิกสภาร่างรัฐธรรมนูญไทย
เอียวเหลง (วุยก๊ก)

**เอียวเหลง** มีชื่อในภาษาจีนกลางว่า **หยาง หลิง** () เป็นตัวละครในนวนิยายอิงประวัติศาสตร์จีนเรื่อง*[[สามก๊ก]]*ในศตวรรษที่ 14 เป็นเจ้าเมืองลำอั๋นของรัฐวุยก๊กในยุคสามก๊ก

เอียวเหลงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
เอียวเหลงปรากฏเป็นตัวละครในนวนิยาย*สามก๊ก*ตอนที่ 92 เอียวเหลงเป็นชาวอำเภอเอ๊กก๋วน (冀縣/兾縣 *จี้เซี่ยน*) เมืองเทียนซุย (天水郡 *เทียนฉุ่ยจฺวิ้น*) ซึ่งปัจจุบันคืออำเภอกานกู่ มณฑลกานซู่ เป็นญาติผู้น้องของเอียวหู เอียวเหลงดำรงตำแหน่งราชการในวุยก๊กเป็นเจ้าเมือง (太守 *ไท่โฉ่ว*) ของเมืองลำอั๋น (南安 *หนานอาน*; อยู่บริเวณอำเภอหล่งซี มณฑลกานซู่ในปัจจุบัน)

เมื่อจูกัดเหลียงอัครมหาเสนาบดีแห่งจ๊กก๊กเริ่มการยกทัพบุกเหนือครั้งแรก จับตัวซุยเหลียงเจ้าเมืองฮันเต๋ง (安定 *อานติ้ง*; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) ได้ จูกัดเหลียงรู้ว่าซุยเหลียงสนิทกับเอียวเหลง จึงให้ซุยเหลียงไปเจรจากับเอียวเหลงให้ส่งตัวแฮหัวหลิมแม่ทัพวุยก๊กที่อยู่ในเมืองลำอั๋น เอียวเหลงจึงร่วมกับแฮหัวหลิมและซุยเหลียงวางแผนซ้อนกลจูกัดเหลียง แสร้งทำเป็นยอมมอบเมืองลำอั๋นให้จูกัดเหลียงลวงให้นำทัพจ๊กก๊กเข้าเมืองลำอั๋นจึงจะจับฆ่าเสียในเมือง แต่จูกัดเหลียงมองแผนการของเอียวเหลงออกจึงซ้อนกลเอียวเหลงให้กวนหินและเตียวเปานำทหารจ๊กก๊กอยู่ปะปนในทหารของซุยเหลียงที่จะยกเข้าเมืองลำอั๋น เมื่อเอียวเหลงเปิดประตูเมืองต้อนรับซุยเหลียง กวนหินจึงเข้าสังหารเอียวเหลงที่ประตูเมือง ส่วนซุยเหลียงถูกเตียวเปาสังหาร ทัพจ๊กก๊กยึดเมืองลำอั๋นได้และจับเป็นแฮหัวหลิม

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ตัวละครสมมติในยุคสามก๊ก
เอียวเหลง

**เอียวเหลง** เป็นตัวละครในนวนิยายอิงประวัติศาสตร์จีนเรื่อง*[[สามก๊ก]]*ในศตวรรษที่ 14 อาจหมายถึง:

*เอียวเหลง (เตียงสา) (楊齡 *หยาง หลิง*) นายทหารของฮันเหียนเจ้าเมืองเตียงสา
*เอียวเหลง (วุยก๊ก) (楊陵 *หยาง หลิง*) เจ้าเมืองลำอั๋นของรัฐวุยก๊ก
วอลเลย์บอลชายชิงแชมป์อเมริกาใต้ 2023

**วอลเลย์บอลชายชิงแชมป์อเมริกาใต้ 2023** () เป็นการแข่งขันครั้งที่ 35 ของวอลเลย์บอลชายชิงแชมป์อเมริกาใต้ จัดขึ้นโดยสมาพันธ์วอลเลย์บอลอเมริกาใต้ ซึ่งมีกำหนดจัดขึ้นที่เรซีฟี ประเทศบราซิล ระหว่างวันที่ 19–23 สิงหาคม ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลชายชิงแชมป์โลก 2025

ทีมชาติอาร์เจนตินาคว้าแชมป์เป็นสมัยที่สองในรอบ 72 ปี โดยก่อนหน้านี้ทีมชาติบราซิลเคยคว้าแชมป์อเมริกาใต้มาตลอด ยกเว้นในปี 1964 ซึ่งบราซิลไม่ได้เข้าร่วมแข่งขันเนื่องมาจากปัญหาความวุ่นวายทางการเมืองภายในประเทศ

## ทีมที่เข้าร่วมแข่งขัน
ทีมที่เข้าร่วมมีดังนี้

*
* (เจ้าภาพ)
*
*
*

## สนามแข่งขัน

## ผลการแข่งขัน
*เวลาในตารางการแข่งขันเป็นเวลาท้องถิ่น (UTC−03:00)


 

|}



## อันดับการแข่งขัน

## รางวัล

***ผู้เล่นทรงคุณค่า:** 
: ลูเซียโน บีเซนติน
***ตัวเซตยอดเยี่ยม:**
: ลูเซียโน เด เซกโก
***ตัวตบหัวเสายอดเยี่ยม:**
: รีการ์ดู ลูกาเรลลี
: บีเซนเต ปาร์รากีร์เร

***ตัวบล็อกกลางยอดเยี่ยม:**
: นิโกลัส เซร์บา
: ดานิเอล อาปอนซา
***ตัวตบตรงข้ามยอดเยี่ยม:**
: อาลัน โซซา
***ตัวรับอิสระยอดเยี่ยม:**
: ตาเลส โฮส

## ดูเพิ่ม
*วอลเลย์บอลหญิงชิงแชมป์อเมริกาใต้ 2023

## อ้างอิง

## แหล่งข้อมูลอื่น
*Official website 

หมวดหมู่:วอลเลย์บอลในปี พ.ศ. 2566
2023
หมวดหมู่:การแข่งขันวอลเลย์บอลนานาชาติที่ประเทศบราซิลเป็นเจ้าภาพ
สาธารณรัฐเชเชนแห่งอิชเคเรีย

**สาธารณรัฐเชเชนแห่งอิชเคเรีย** (; ; ), หรือเป็นที่รู้จักกันในชื่อ **อิชเคเรีย** และรู้จักกันในชื่อ **เชชเนีย** เป็นรัฐโดยพฤตินัยที่ตั้งอยู่ในยุโรปตะวันออก ครอบควบคุมพื้นที่ส่วนใหญ่ของอดีตสาธารณรัฐสังคมนิยมโซเวียตปกครองตนเองเชเชน-อินกูชตั้งแต่ปี 1991 ถึง 2000 โดยหลังจากปี 2000 เป็นต้นมา เชชเนียได้แปรสภาพกลายเป็นรัฐบาลพลัดถิ่น

ในช่วงเดือนกันยายนถึงตุลาคมของปี 1991 ผู้สนับสนุนโซคคาร์ ดูคาเยฟได้มีชัยชนะเหนือดินแดนแห่งเชชเนียในการปฏิวัติเชเชน ต่อมาดูดาเยฟได้ประกาศอิสรภาพจากสหภาพรัสเซีย ชนะการเลือกตั้ง และขึ้นดำรงตำแหน่งประธานาธิบดีแห่งสาธารณรัฐเชเชนในที่สุด ประธานาธิบดีแห่งจอร์เจีย Zviad Gamsakhurdia ได้เข้าร่วมพิธีดังกล่าวที่นครกรอซนืยและเป็นหนึ่งในบุคคลสำคัญคนแรกที่ได้แสดงความยินดีกับดูคาเยฟในการได้รับชัยชนะในการเลือกตั้งประธานาธิบดีครั้งนั้น ถึงแม้ว่าอิสรภาพของเชชเนียจะไม่ถูกเป็นที่ยอมรับโดยหลายชาติ แต่จอร์เจียคือชาติเดียวที่ให้การรับรองเอกราชแก่เชชเนียและเป็นหนทางเดียวที่เชชเนียจะได้มีที่ยืนในสายตานานาชาติ ความสนิทสนมของจอร์เจียและเชชเนียเองเป็นหนึ่งในเหตุผลที่ทำให้ทางการรัสเซีย โดยเฉพาะอะเลคซันดร์ รุตสคอย กล่าวหาจอร์เจียว่า "เป็นผู้ก่อความไม่สงบในบริเวณสาธารณรัฐ [ปกครองตนเองเชชเนีย]"

สงครามเชชเนียครั้งแรกในปี 1994-1996 ส่งผลให้กองกำลังแบ่งแยกดินแดนได้รับชัยชนะ หลังจากได้รับเอกราชโดยพฤตินัยจากรัสเซียในปี 1996 ได้ทำให้เกิดการลักพาตัวและความรุนแรงระหว่างกลุ่มก่อการร้ายในภูมิภาคซึ่งรัฐบาลไม่สามารถควบคุมได้ ในเดือนพฤศจิกายน 1997 อิชเคเรียได้รับการประกาศให้เป็นสาธารณรัฐอิสลาม และสงครามเชชเนียครั้งที่สองเริ่มต้นขึ้นในเดือนสิงหาคม 1999 โดยอิชเคเรียล่มสลายและต่อมาถูกบังคับให้ถอยกลับภายใต้การปกครองของรัสเซียในปี 2000 หลังจากนั้นไม่นาน การก่อความไม่สงบตามมา โดยยุติอย่างเป็นทางการในเดือนเมษายน 2009 หลังจากความขัดแย้งหลายปี นับตั้งแต่ทศวรรษ 2000 เป็นต้นมา หน่วยงานหลายแห่งอ้างว่าเป็นรัฐบาลพลัดถิ่นของอิชเคเรีย ในเดือนตุลาคม 2022 สภาสูงสุด (Verkhovna Rada) ของยูเครนลงมติรับรองสาธารณรัฐเชเชนแห่งอิชเคเรียว่า "ถูกยึดครองชั่วคราว" โดยรัสเซีย

## เชิงอรรถ
### หมายเหตุ

### อ้างอิง

หมวดหมู่:ประวัติศาสตร์รัสเซีย
หมวดหมู่:รัฐบาลพลัดถิ่น
หมวดหมู่:สาธารณรัฐของประเทศรัสเซีย
หมวดหมู่:สาธารณรัฐเชเชน
ซุยเหลียง

**ซุยเหลียง** มีชื่อในภาษาจีนกลางว่า **ชุย เลี่ยง** () เป็นตัวละครในนวนิยายอิงประวัติศาสตร์จีนเรื่อง*[[สามก๊ก]]*ในศตวรรษที่ 14 เป็นเจ้าเมืองฮันเต๋งของรัฐวุยก๊กในยุคสามก๊ก

ซุยเหลียงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
ซุยเหลียงปรากฏเป็นตัวละครในนวนิยาย*สามก๊ก*ตอนที่ 92 ซุยเหลียงดำรงตำแหน่งราชการในวุยก๊กเป็นเจ้าเมือง (太守 *ไท่โฉ่ว*) ของเมืองฮันเต๋ง (安定 *อานติ้ง*; อยู่บริเวณอำเภอเจิ้นยฺเหวียน มณฑลกานซู่ในปัจจุบัน)

เมื่อจูกัดเหลียงอัครมหาเสนาบดีแห่งจ๊กก๊กเริ่มการยกทัพบุกเหนือครั้งแรก จูกัดเหลียงนำทัพเข้าล้อมเมืองลำอั๋น (南安 *หนานอาน*; อยู่บริเวณอำเภอหล่งซี มณฑลกานซู่ในปัจจุบัน) เป็นเวลาหลายวันแต่ตีเมืองไม่สำเร็จ จูกัดเหลียงจึงส่งเผย์ ซฺวี่ (裴緒) ไปยังเมืองฮันเต๋งเข้าพบซุยเหลียง อ้างตนเป็นนายทหารคนสนิทของแฮหัวหลิมมาขอให้ซุยเหลียงยกกำลังมาช่วยแฮหัวหลิมที่ลำอั๋น ซุยเหลียงจึงนำทหารสี่พันนายยกออกจากเมืองฮันเต๋งไปยังลำอั๋นเพื่อช่วยแฮหัวหลิม ระหว่างทางก็พบกับกวนหินและเตียวเปาขุนพลจ๊กก๊กสกัดหน้าหลังโจมตี ซุยเหลียงจึงรีบใช้ทางน้อยถอยกลับไปเมืองฮันเต๋ง แต่ปรากฏว่าเมืองฮันเต๋งถูกขุนพลจ๊กก๊กอุยเอี๋ยนยึดไว้ได้ ซุยเหลียงตกใจรีบหนีไปทางเมืองเทียนซุย (天水 *เทียนฉุ่ย*; อยู่บริเวณนครเทียนฉุ่ย มณฑลกานซู่ในปัจจุบัน) หนีไปได้ไม่เท่าไรก็พบจูกัดเหลียงนำทหารมาสกัดทาง ซุยเหลียงหมดหนทางจึงจำต้องยอมจำนนต่อจูกัดเหลียง

จูกัดเหลียงรู้ว่าซุยเหลียงสนิทกับเอียวเหลงเจ้าเมืองลำอั๋น จึงให้ซุยเหลียงไปเจรจากับเอียวเหลงให้ส่งตัวแฮหัวหลิมมา ซุยเหลียงกลับไปร่วมคิดการกับเอียวเหลงและแฮหัวหลิมวางแผนซ้อนกลจูกัดเหลียง แสร้งทำเป็นยอมมอบเมืองลำอั๋นให้จูกัดเหลียงลวงให้นำทัพจ๊กก๊กเข้าเมืองลำอั๋นจึงจะจับฆ่าเสียในเมือง แต่จูกัดเหลียงมองแผนการออกจึงซ้อนกลให้กวนหินและเตียวเปานำทหารจ๊กก๊กอยู่ปะปนในทหารของซุยเหลียงที่จะยกเข้าเมืองลำอั๋น เมื่อเอียวเหลงเปิดประตูเมืองต้อนรับซุยเหลียง กวนหินจึงเข้าสังหารเอียวเหลง ซุยเหลียงตกใจรีบขับม้าหนีไปทางสะพานชัก เตียวเปาไล่ตามใช้ทวนแทงซุยเหลียงตกม้าเสียชีวิต ทัพจ๊กก๊กยึดเมืองลำอั๋นได้และจับเป็นแฮหัวหลิม

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ตัวละครสมมติในยุคสามก๊ก
วัดนาสร้าง

**วัดนาสร้าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแซะ อำเภอท่าแซะ จังหวัดชุมพร ที่ดินตั้งวัดมีเนื้อที่ 38 ไร่ 84 ตารางวา ส.ค.1 เลขที่ 114 มี่ที่ธรณีสงฆ์ จำนวน 1 แปลง เนื้อที่ 11 ไร่ 2 งาน 30 ตารางวา

วัดนาสร้างตั้งวัดเมื่อ พ.ศ. 1858 ได้รับพระราชทานวิสุงคามสีมาเมื่อวันที่ 23 เมษายน พ.ศ. 2529 วัดมีตำนานเกี่ยวข้องกับตำนาน *[[พระนางเลือดขาว]]* เล่ากันว่าพระนางเลือดขาวได้เดินทางผ่านมาบริเวณนี้และได้สร้างวัดและนาไว้แปลงหนึ่ง เมื่อสร้างนาและวัดเสร็จพระนางเลือดขาวก็เสด็จลงไปทางใต้ ต่อมาบริเวณวัดที่พระนางเลือดขาวที่ได้สร้างไว้เป็นที่ดินของนางเผือกและเปลี่ยนจากที่นาเป็นสวน 

บริเวณวัดได้เคยขุดพบอิฐเก่า ๆ สันนิษฐานว่าคงเป็นอิฐของวัดที่พระนางเลือดขาวสร้าง แต่ปัจจุบันนี้ถูกทำลายไปหมดสิ้นแล้ว เหลือเป็นที่ทำกินของนางเผือกประมาณ 12 ไร่เศษ อาคารเสนาสนะภายในวัดมีอุโบสถเก่าแก่ วิหารรวมทั้งพระพุทธรูปปางต่าง ๆ ยังมีพระนอนเป็นที่เคารพสักการะของประชาชนด้วย

## อ้างอิง

นาสร้าง
จักรยานชิงแชมป์โลก 2023

**จักรยานชิงแชมป์โลก 2023** () เป็นการแข่งขันจักรยานชิงแชมป์โลกครั้งแรก จัดโดยสหภาพจักรยานระหว่างประเทศ (ยูซีไอ) ซึ่งจัดขึ้นระหว่างวันที่ 3 ถึง 13 สิงหาคม ค.ศ. 2023 ในกลาสโกว์

การแข่งขันจักรยานชิงแชมป์โลกซึ่งจะจัดขึ้นทุกสี่ปีในปีก่อนหน้าการแข่งขันโอลิมปิกฤดูร้อน เป็นการรวบรวมเอาการแข่งขันชิงแชมป์โลกประเภทต่างๆ ของกีฬาจักรยานเข้าไว้ด้วยกันเป็นการแข่งขันเดียว รวมถึง จักรยานถนนชิงแชมป์โลก จักรยานเสือภูเขาชิงแชมป์โลก และจักรยานลู่ชิงแชมป์โลก

การแข่งขันนี้มีงบประมาณอยู่ที่ 45–50 ล้านปอนด์ โดยได้รับการสนับสนุนจากหน่วยงานท้องถิ่นและระดับชาติหลายแห่ง รวมถึงรัฐบาลสกอตและกีฬาสหราชอาณาจักร สภานครกลาสโกว์มอบเงิน 15 ล้านปอนด์สำหรับการแข่งขันชิงแชมป์ หลังจากคาดการณ์ว่าเศรษฐกิจจะเพิ่มขึ้น 67 ล้านปอนด์

## สถานที่จัดการแข่งขัน
ด้านล่างนี้เป็นรายชื่อสถานที่จัดการแข่งขันสำหรับแต่ละการแข่งขันย่อยของจักรยานชิงแชมป์โลก:

;หมายเหตุ

## ตารางการแข่งขัน
การแข่งขันแบ่งออกเป็น 115 รายการสำหรับกลุ่มร่างกายปกติ และ 101 รายการสำหรับกลุ่มคนพิการ ต่อไปนี้เป็นตารางการแข่งขันฉบับเต็ม

## ตารางเหรียญรางวัล
### ภาพรวม

### จักรยาน

### จักรยานคนพิการ

## อ้างอิง

## แหล่งข้อมูลอื่น
*
*UCI website

หมวดหมู่:จักรยานชิงแชมป์โลก
หมวดหมู่:การแข่งขันกีฬาในประเทศสกอตแลนด์
มังกร ยนต์ตระกูล

**มังกร ยนต์ตระกูล**  (เกิด 28 พฤษภาคม พ.ศ. 2503) เป็นนักการเมืองชาวไทย อดีตเลขาธิการพรรคเสรีรวมไทย อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดร้อยเอ็ด และอดีตนายกองค์การบริหารส่วนจังหวัดร้อยเอ็ด

## ประวัติ
มังกร เกิดเมื่อวันที่ 28 พฤษภาคม พ.ศ. 2503 เป็นบุตรนายไชยวัฒน์ และนางอารีรัตน์ ยนต์ตระกูล มีพี่น้อง 5 คน หนึ่งในนั้นคือสุรจิตร ยนต์ตระกูล อดีตสมาชิกสภาผู้แทนราษฎรจังหวัดมหาสารคาม 

สำเร็จการศึกษาจาก คณะสถาปัตยกรรมศาสตร์ จากมหาวิทยาลัยศิลปากร

## การทำงาน
มังกร เป็นนักธุรกิจตัวแทนจำหน่ายรถยนต์ ก่อนจะลงสมัครรับเลือกตั้งสมาชิกสภาผู้แทนราษฎรจังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย และได้รับเลือกตั้ง โดยเอาชนะเวียง วรเชษฐ์ จากพรรคไทยรักไทย ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2551 เขาได้ลงสมัครรับเลือกตั้งและสามารถเอาชนะรัชนี พลซื่อ อดีตนายกองค์การบริหารส่วนจังหวัดร้อยเอ็ด แชมป์เก่าไปได้ และได้รับเลือกตั้งเป็นสมัยที่ 2 ในปี 2555

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 มังกรลงสมัครรับเลือกตั้งแข่งขันกับเอกภาพ พลซื่อ อดีต สส. โดยผลการเลือกตั้งปรากฎว่าเอกภาพ สามารถเอาชนะไปได้ 6,151 คะแนน แต่ต่อมาเอกภาพถูกศาลอุทธรณ์ภาค 4 มีคำพิพากษาให้เพิกถอนสิทธิสมัครและสิทธิรับเลือกตั้งของเอกภาพ พลซื่อ นายก อบจ.ร้อยเอ็ด เป็นเวลา 10 ปี จากกรณีปราศรัยใส่ร้ายมังกร ยนต์ตระกูล ถือว่าเข้าข่ายเป็นความผิดตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562

ในปี 2566 มังกรได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย ลำดับที่ 2 แต่ไม่ได้รับเลือกตั้ง เนื่องจากพรรคเสรีรวมไทยได้ที่นั่งในสภาผู้แทนราษฎรเพียง 1 ที่นั่ง 

หลังการเลือกตั้ง มังกรได้รับเลือกให้เป็นเลขาธิการพรรคเสรีรวมไทย ต่อมาในเดือนกันยายนของปีเดียวกัน เสรีพิศุทธ์ เตมียเวส หัวหน้าพรรคและ สส.บัญชีรายชื่อ ได้ลาออกจากการเป็น สส. ส่งผลให้มังกรได้เลื่อนขึ้นมาเป็น สส.แทน

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดร้อยเอ็ด
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดร้อยเอ็ด
หมวดหมู่:นักการเมืองพรรคชาติไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคเพื่อไทย
หมวดหมู่:นักการเมืองพรรคเสรีรวมไทย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
วัลท์ชปีราเลอ

**วัลท์ชปีราเลอ** () เป็นหมู่อาคารที่อยู่อาศัยในดาร์มชตัท ประเทศเยอรมนี สร้างขึ้นในทศวรรษ 1990 ชื่อมีความหมายว่า "เกลียวป่า" ซึ่งสะท้อนถึงทั้งแบบแปลนโดยรวมและหลังคาเขียวของอาคาร วัลท์ชปีราเลอเป็นผลงานออกแบบโดยศิลปินฟรีเดินส์ไรช์ ฮุนเดิร์ทวัสเซอร์ ชาวออสเตรีย ออกแบบและปรับแบบโดยสถาปนิกไฮนทซ์ เอ็ม. ชปริงมัน และก่อสร้างโดยบริษัทเบาแฟร์ไอน์ดาร์มซตัท อาคารก่อสร้างแล้วเสร็จในปี 2000

วัลท์ชปีราเลอตั้งอยู่ที่เบือร์เกอร์พาร์คเฟียร์เทิล ภายในประกอบด้วยห้องชุดจำนวน 105 ห้อง และที่จอดรถ ในอดีต ชั้นบนสุดของอาคารมีภัตตาคาร ร้านกาแฟ และบาร์ แต่ได้ปิดตัวไปในภายหลัง ลานส่วนในของอาคารประกอบด้วยสนามเด็กเล่นและทะเลสาบมนุษย์สร้างขนาดเล็ก  ลักษณะเฉพาะของอาคารนี้อยู่ที่ฟาซาดที่แปลกตาและไม่ได้ออกแบบไปตามการจัดเรียงกริดปกติ และหน้าต่างที่ดูแล้ว "เต้นออกมานอกเส้น" () อาคารมีความสูงทั้งหมด 12 ชั้น

## อ้างอิง

หมวดหมู่:สิ่งก่อสร้างในดาร์มชตัท
ดวงตาแห่งซีบิว

**ดวงตาแห่งซีบิว** (; ) เป็นหน้าต่างหลังคาที่มีเอกลักษณ์บนหลังคาของบ้านเรือนที่นครซีบิวในภูมิภาคทรานซิลเวเนียของประเทศโรมาเนีย ดวงตาซีบิวเป็นทั้งสัญลักษณ์และแหล่งท่องเที่ยวของนคร ทำให้ซีบิวได้รับชื่อเล่นว่าเป็น *นครมีตา* () หรือ *นครที่บ้านเรือนมิหลับไหล* () และคำควบ  (ออกเสียงว่า *ซีบิว* เป็นการเล่นคำว่า *ซี* ที่แปลว่า "มองเห็น" ในภาษาอังกฤษ)

## ประวัติศาสตร์
ดวงตาซีบิวมีที่มาย้อนไปได้ถึงศตวรรษที่ 15 แต่ส่วนใหญ่สร้างขึ้นในศตวรรษที่ 19 เป็นไปได้ว่าชาวซีบิวคิดค้นขึ้นมาและนำไปเผยแพร่ทั่วซีบิวและบริเวณโดยรอบ ดวงตาซีบิวเป็นองค์ประกอบหนึ่งของสถาปัตยกรรมบาโรกในซีบิว บางส่วนมีสร้างขึ้นหลังศตวรรษที่ 20 ภายหลังซีบิวผนวกเข้าเป็นส่วนหนึ่งของราชอาณาจักรโรมาเนียแล้ว

## การใช้งาน
ตำนานว่ากันว่าดวงตาซีบิวนี้มีไว้เพื่อให้ผู้คนหวาดกลัว ทำให้ดูเหมือนราวกับผู้คนกำลังถูกจ้องมองอยู่ตลอด ในขณะที่เป้าหมายการใช้งานแท้จริงนั้นมีไว้เพื่อการระบายและถ่ายเทอากาศสำหรับห้องใต้หลังคาของบ้าน ในปัจจุบัน ดวงตาซีบิวเป็นสัญลักษณ์และเอกลักษณ์หนึ่งของนครซีบิว และกลายมาเป็นสถานที่ท่องเที่ยวของนคร

ในปี 2017 มีการนำดวงตาซีบิวมาใช้งานเป็นสัญลักษณ์สำหรับโครงการรณรงค์ต่อต้านการฉ้อโกงในโรมาเนียขององค์การ *เวอเวเดมดินซีบิว* ("เรามองเห็นคุณจากซีบิว")

## อ้างอิง

หมวดหมู่:หน้าต่าง
หมวดหมู่:ซีบิว
โบสถ์เยสุอิต (ซีบิว)

**โบสถ์เยสุอิต** () หรือ **โบสถ์พระตรีเอกานุภาพอันศักดิ์สิทธิ์** () เป็นโบสถ์นิกายโรมันคาทอลิกตั้งอยู่บนจัตุรัสปียัตซามาเรในเมืองซีบิว ประเทศโรมาเนีย ใกล้กับวังบรุคเคินทาล และเป็นหนึ่งในโบสถ์สถาปัตยกรรมบาโรกที่โดดเด่นที่สุดในทรานซิลเวเนีย

กระทรวงวัฒนธรรมและกิจการศาสนาของโรมาเนียได้ขึ้นทะเบียนโบสถ์นี้เป็นอนุสรณ์ประวัติศาสตร์

การ์เมน โยฮานิส ภรรยาของประธานาธิบดีเกลาส์ โยฮานิส ร้องเพลงในคณะขับร้องโบสถ์นี้

## อ้างอิง
โบสถ์นักบุญมีคาเอล (กลุฌ-นาปอกา)

**โบสถ์นักบุญมีคาเอล** (, , ) เป็นโบสถ์โรมันคาทอลิกทรงกอธิก ตั้งอยู่ในใจกลางนครกลุฌ-นาปอกา ประเทศโรมาเนีย ถือเป็นโบสถ์ที่มีขนาดใหญ่ที่สุดเป็นอันดับสองของประเทศ รองจากโบสถ์ดำในบราชอฟ ช่องทางเดินกลางโบสถ์ (nave) ของโบสถ์มีความยาว 50 เมตร กว้าง 24 เมตร มุขโค้งด้านสกัด (apse) ขนาด 20×10 เมตร และหอคอยของโบสถ์สูง 76 เมตร (หรือ 80 เมตรรวมกางเขน) ถือว่าสูงที่สุดในภูมิภาคทรานซิลเวเนีย

เชื่อว่าโบสถ์หลังนี้สร้างขึ้นมาแทนที่โบสถ์น้อยนักบุญเจมส์ ภายใต้การสนับสนุนทุนโดยชาวเมืองและรายได้ของนคร เอกสารที่เกี่ยวข้องจากปี 1349 ถือเป็นเอกสารที่เก่าแก่ที่มุดเกี่ยวกับโบสถ์หลังนี้ ลงนามโดยอาร์กบิชอปแห่งอาวีญงและบิชอปอื่นอีก 15 คน การก่อสร้างแล้วเสร็จในปี 1442 และ 1447

## อ้างอิง

หมวดหมู่:โบสถ์คริสต์ในประเทศโรมาเนีย
หมวดหมู่:สิ่งก่อสร้างในกลุฌ-นาปอกา
วงแดง

"**วงแดง**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร*[[นิตยสารสแตรนด์]]*ในสหราชอาณาจักรในเดือนมีนาคมหรือเมษายน ค.ศ. 1911 เป็นเรื่องสั้นลำดับที่ 3 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ในปี ค.ศ. 1917

## ประวัติการตีพิมพ์
"วงแดง" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*ในเดือนมีนาคมหรือเมษายน ค.ศ. 1911 และตีพิมพ์ครั้งแรกในสหรัฐอเมริกาใน*นิตยสารสแตรนด์*ฉบับสหรัฐอเมริกาในเดือนเมษายนหรือพฤษภาคม ค.ศ. 1911 ใน*นิตยสารสแตรนด์*มีภาพวาดประกอบเนื้อเรื่อง 3 ภาพวาดโดยเอช. เอ็ม. บร็อก และอีก 1 ภาพวาดโดยโจเซฟ ซิมพ์สัน ภาพวาดชุดเดียวกันตีพิมพ์ใน*นิตยสารสแตรนด์*ฉบับสหรัฐอเมริกา เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 
*  produced by Granada Television (1994)

หมวดหมู่:เรื่องสั้นเชอร์ล็อก โฮมส์
สารสังคหะ

**สารสังคหะ** เป็นคัมภีร์ทางพุทธศาสนาประพันธ์โดยท่านสิทธัตถะ (Siddhattha) ศิษย์คนหนึ่งของท่านพุทธัปปิยะ (Buddhappiya) ประมุขสงฆ์แห่งทักขิณาราม (DakkhiÑaràm) ในเมืองโปโลนนรุวะ ประเทศศรีลังกา ในช่วงสมัยของโปโลนนรุวะ ราวต้นพุทธศตวรรษที่ 19 

คัมภีร์แต่งเป็นร้อยแก้วสลับร้อยกรอง (คาถา) มีเนื้อหาหลักคําสอนของพระพุทธศาสนาสําหรับพระภิกษุใหม่ และชาวบ้านที่เริ่มศึกษาพระพุทธศาสนา มีเนื้อหาครอบคลุม พระไตรปิฎก อรรถกถา ฎีกา และคันถันตระ โดยบาลีเพียงเล็กน้อย แต่ครอบคลุมสารธรรมที่เป็นโลกิยะและโลกุตตระ ต่อมาท่านราหุล นักปราชญ์พระพุทธศาสนาเถรวาท ได้เรียบเรียงคัมภีร์ปัญจกปทีปโดยใช้คัมภีร์สารสังคหะเป็นเกณฑ์การเขียน ซึ่งวิธีนี้ใช้ในกลุ่มประเทศที่นับถือพระพุทธศาสนานิกายเถรวาท เช่น ศรีลังกา กัมพูชา และประเทศไทย พบคัมภีร์ใบลานเก็บไว้ ณ วัดเบญจมบพิตร พบคัมภีร์เรื่อง *สารสังคหะ* สร้างสมัยพระเจ้ากรุงธนบุรี เมื่อ พ.ศ. 2320

คัมภีร์นี้เป็นที่สนใจครั้งแรกโดยนักวิชาการชาวยุโรป ส่วนหนึ่งของบทแรกค้นพบเมื่อ ค.ศ. 1845 ที่ Spiegel’s Anecdota Palica Leipzig ตามด้วย
Westergaard: Codices Orientales Bibliothecae Regiae Hauniensis Pars Prior. Havniae ค.ศ. 1846

## อ้างอิง

หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศศรีลังกา
แผนผังเรือดำน้ำ

"**แผนผังเรือดำน้ำ**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร*[[นิตยสารสแตรนด์]]*ในสหราชอาณาจักรในเดือนธันวาคม ค.ศ. 1908 และตีพิมพ์ในนิตยสาร*[[คอลเลียร์]]*ในสหรัฐอเมริกาในเดือนเดียวกัน เป็นเรื่องสั้นลำดับที่ 4 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ในปี ค.ศ. 1917 เรื่องสั้นเรื่องนี้เป็นการปรากฏตัวหลักของไมครอฟต์ โฮมส์เป็นครั้งที่ 2 และครั้งสุดท้าย

ดอยล์จัดอันดับให้ "แผนผังเรือดำน้ำ" เป็นอันดับที่ 14 ในรายการเรื่องสั้นเชอร์ล็อก โฮมส์ 19 เรื่องที่ชื่นชอบ

## ประวัติการตีพิมพ์
"แผนผังเรือดำน้ำ" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*ในเดือนธันวาคม ค.ศ. 1908 และตีพิมพ์ครั้งแรกในสหรัฐอเมริกาในนิตยสาร*[[คอลเลียร์]]*ในวันที่ 12 ธันวาคม ค.ศ. 1908 ใน*นิตยสารสแตรนด์*มีภาพวาดประกอบเนื้อเรื่อง 6 ภาพวาดโดยอาเทอร์ ทวิดเดิล ใน*คอลเลียร์*มีภาพวาดประกอบเนื้อเรื่อง 5 ภาพวาดวาดโดยเฟรดเดอริก ดอร์ สตีล  เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917

## อ้างอิงและบรรณานุกรม
;อ้างอิง

;บรรณานุกรม
* 
* 
* 
* Francis Bamford & Viola Bankes *Vicious Circle: the Case of the Missing Irish Crown Jewels*. 212 p. illus. New York: Horizon Press, 1907

## แหล่งข้อมูลอื่น
*
*
*
* 
* "Lost in Lassus: The Missing  Monograph", By Leslie S. Klinger – on the implications of Holmes' musicological feat 

หมวดหมู่:เรื่องสั้นเชอร์ล็อก โฮมส์
ซ้อนกล

"**ซ้อนกล**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร*[[คอลเลียร์]]*ในสหรัฐอเมริกาในวันที่ 22 พฤศจิกายน ค.ศ. 1913 และตีพิมพ์ในนิตยสาร*[[นิตยสารสแตรนด์]]*ในสหราชอาณาจักรในเดือนธันวาคม ค.ศ. 1913 เป็นเรื่องสั้นลำดับที่ 5 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ในปี ค.ศ. 1917

## ประวัติการตีพิมพ์
"ซ้อนกล" ตีพิมพ์ครั้งแรกในสหรัฐอเมริกาในนิตยสาร*[[คอลเลียร์]]*ในวันที่ 22 พฤศจิกายน ค.ศ. 1913 และตีพิมพ์ครั้งแรกในสหราชอาณาจักรใน*[[นิตยสารสแตรนด์]]*ในเดือนธันวาคม ค.ศ. 1913 ในนิตยสาร*คอลเลียร์*มีภาพวาดประกอบเนื้อเรื่อง 3 ภาพวาดวาดโดยเฟรดเดอริก ดอร์ สตีล ใน*นิตยสารสแตรนด์*มีภาพวาดประกอบเนื้อเรื่อง 4 ภาพวาดโดยวอลเตอร์ พาเก็ต (น้องชายของซิดนีย์ พาเก็ต) เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 

หมวดหมู่:เรื่องสั้นเชอร์ล็อก โฮมส์
อุโปะโปย

**อุโปะโปย** 
() หรือ **พิพิธภัณฑ์ไอนุแห่งชาติ** () ตั้งอยู่ที่เมืองชิราโออิ กิ่งจังหวัดอิบุริ จังหวัดฮกไกโดของญี่ปุ่น เป็นกลุ่มสถานที่ซึ่งถูกสร้างเพื่อทำหน้าที่เป็นศูนย์กลางระดับชาติสำหรับการฟื้นฟู สร้างสรรค์ และพัฒนาวัฒนธรรมไอนุของชาวไอนุ

คำว่า "อุโปะโปย" เป็นภาษาไอนุ หมายถึง "การร้องเพลง (ร่วมกันหลายคน)"

## อ้างอิง

หมวดหมู่:วัฒนธรรมไอนุ
หมวดหมู่:สิ่งก่อสร้างในชิราโออิ
มหาวิทยาลัยบาเบช-โบยอยี

**มหาวิทยาลัยบาเบช-โบยอยี** (, ; , ; อักษรย่อ: ) เป็นมหาวิทยาลัยวิจัยของรัฐ ตั้งอยู่ในกลุฌ-นาปอกา ประเทศโรมาเนีย ก่อตั้งขึ้นในปี 1959 จากการรวมกันของมหาวิทยาลัยโบยอยี (ก่อตั้งปี 1945) กับมหาวิทยาลัยวิกตอร์ บาเบช (ก่อตั้งปี 1919) โดยประวัติศาสตร์ของมหาวิทยาลัยสามารถย้อนกลับไปได้ถึงสถาบันโกโลฌวาร์คณะเยสุอิตซึ่งตั้งขึ้นในปี 1581 มหาวิทยาลัยนี้ครองอันดับที่ 1 ในการจัดอันดับเมตาของประเทศซึ่งริเริ่มโดยกระทรวงการศึกษาและการวิจัยโรมาเนียในปี 2016

มหาวิทยาลัยนี้เป็นมหาวิทยาลัยที่มีขนาดใหญ่ที่สุดในโรมาเนียด้วยจำนวนนักศึกษาราว 50,000 คน เปิดสอนเป็นภาษาโรมาเนีย ฮังการี เยอรมัน อังกฤษ และฝรั่งเศส รวมถึงบางวิชาในระดับปริญญาเอกที่สอนเป็นภาษาสเปน อิตาลี และญี่ปุ่น ชื่อของมหาวิทยาลัยประกอบด้วยชื่อของนักวิทยาศาสตร์ชาวทรานซิลเวเนียที่โดดเด่นสองคน คือ วิกตอร์ บาเบช นักวิทยาแบคทีเรียชาวโรมาเนีย และยาโนช โบยอยี นักคณิตศาสตร์ชาวฮังการี มหาวิทยาลัยนี้เป็นหนึ่งในห้าของ *Universitaria Consortium* (มหาวิทยาลัยชั้นนำของโรมาเนีย ซึ่งอีกสี่แห่งได้แก่ มหาวิทยาลัยอาเลกซันดรู ยออัน กูซา, มหาวิทยาลัยบูคาเรสต์, สถาบันเศรษฐศึกษาบูคาเรสต์ และมหาวิทยาลัยตะวันตกตีมีชออารา)

## อ้างอิง

หมวดหมู่:มหาวิทยาลัยในประเทศโรมาเนีย
หมวดหมู่:สิ่งก่อสร้างในกลุฌ-นาปอกา
ตูร์ดา

**ตูร์ดา** (, ; , ; ; ) เป็นเทศบาลในเทศมณฑลกลุฌ ทรานซิลเวเนีย ประเทศโรมาเนีย ตั้งอยู่ทางตะวันออกเฉียงใต้ของเทศมณฑล ห่างจากกลุฌ-นาปอกาไป 34.2 กิโลเมตร (21.3 ไมล์) 

มีประวัติศาสตร์การตั้งรกรากของมนุษย์ในแถบนี้มาตั้งแต่ยุคหินเก่าตอนกลาง ราว 60,000 ปีมาแล้ว ชาวดากิอามาตั้งเมืองขึ้นที่นี่ ปรากฏในอักขรานุกรม ''Geography'' ของทอเลมีในชื่อว่า *Patreuissa* เป็นไปได้ว่าเป็นรูปกร่อนของ *Patavissa* หรือ *Potaissa* โดยชื่อหลังปรากฏใช้บ่อยกว่า ชาวโรมันใช้ชื่อเมืองตามเดิมคือ *Potaissa* ในระหว่างปี 101 ถึง 106 ในสมัยของจักรพรรดิตรายานุส

## อ้างอิง

หมวดหมู่:เมืองในประเทศโรมาเนีย
ซาลีนาตูร์ดา

**ซาลีนาตูร์ดา** หรือ **เหมืองเกลือตูร์ดา** () เป็นเหมืองเกลือในบริเวณดูร์เกิว-วาเลอาเซอราเตอ () ในตูร์ดา เมืองใหญ่สุดอันดับสองของเทศมณฑลกลุฌในทรานซิลเวเนีย ประเทศโรมาเนีย เปิดให้นักท่องเที่ยวเข้าชมในปี 1992 และมียอดผู้เข้าชมอยู่ที่ 618,000 คนในปี 2017 ทั้งชาวโรมาเนียและชาวต่างชาติ ซาลีนาตูร์ดาได้รับการจัดอันดับในปี 2013 โดย *[[Business Insider|บิสเนสอินไซเดอร์]]* ให้เป็นหนึ่งใน "25 สถานที่ลับอันล้ำค่าทั่วโลกที่คุ้มค่าการเดินทางไปแม้ทุลักทุเล"

มีการขุดเอาเกลือในบริเวณนี้ครั้งแรกมาตั้งแต่สมัยโบราณ เหมืองเกลือที่นี่ผลิตเกลือแกงอย่างต่อเนื่องมาตั้งแต่สมัยกลาง และปรากฏการกล่าวถึงเหมืองเกลือที่นี่เป็นครั้งแรกในปี 1075 ในศตวรรษที่ 17 เริ่มมีโรงงานสำหรับขุดเอาเกลือที่นี่ โดยโถงที่ใช้ขุดเอาเกลือเป็นที่รู้จักในชื่อห้องเตเรซียา () ไม่นานหลังจากนั้น เหมืองนักบุญอันตอน () ก็เปิดตัวขึ้นในแถบนี้ มีการขุดเอาเกลือจนถึงครึ่งแรกของศตวรรษที่ 20

หลังการขุดเอาเกลือสิ้นสุดลง นับตั้งแต่ปี 1992 เหมืองเกลือตูร์ดาเป็นศูนย์กลางการรักษาด้วยเกลือ ในปี 2008 มีโครงการปรับปรุงเหมืองเกลือครั้งใหญ่ให้เป็นสมัยใหม่ ภายใต้โครงการ PHARE 2005 ESC มูลค่าหกล้านยูโร มีการปรับปรุงเหมืองเกลือตูร์ดาใหม่ครั้งใหญ่เพื่อเปิดเป็นสถานที่ท่องเที่ยวในปี 2010 ด้วยเงินลงทุนมูลค่า 5,888,000 ยูโร เหมืองเกลือที่ปรับปรุงใหม่นี้แปรสภาพเป็นสวนสนุกและสถานที่ท่องเที่ยวใต้ดิน เปิดให้บริการอย่างเป็นทางการในเดือนมกราคม 2010

## อ้างอิง

หมวดหมู่:สิ่งก่อสร้างในเทศมณฑลกลุฌ
หมวดหมู่:เหมืองเกลือ
ปราสาทกอร์วีนุส

**ปราสาทกอร์วีนุส** (), **ปราสาทฮูญอดี** (; ) หรือ **ปราสาทฮูเนดออารา** () เป็นปราสาทสถาปัตยกรรมกอธิก-เรอแนซ็องส์ในเมืองฮูเนดออารา ประเทศโรมาเนีย เป็นหนึ่งในปราสาทที่มีขนาดใหญ่ที่สุดในยุโรป และเป็นหนึ่งในเจ็ดสิ่งมหัศจรรย์ของโรมาเนีย

ปราสาทกอร์วีนุสเริ่มต้นก่อสร้างในปี 1446 ตามดำริของยาโนช ฮูญอดี (; ) วอยวอดแห่งทรานซิลเวเนียผู้ต้องการจะแปรสภาพหอกลางหลังเดิมที่สร้างขึ้นโดยพระเจ้ากาโรยที่ 1 แห่งฮังการี เดิมทีพระเจ้าซีกิสมุนท์แห่งลักเซมเบิร์ก กษัตริย์แห่งฮังการีและโครเอเชีย ได้พระราชทานปราสาทหลังนี้ให้แก่บิดาของฮูญอดี ซึ่งคือ วอยกู (Voicu หรือ Vajk) ในปี 1409

ปราสาทหลังปัจจุบันสร้างขึ้นภายใต้โครงการฟื้นฟูอย่างตระการตาหลังปราสาทถูกไฟไหม้ครั้งใหญ่และถูกทิ้งร้างมานานหลายทศวรรษ มีการชี้ให้เห็นว่าสถาปนิกยุคใหม่ได้ออกแบบแผนของปราสาทไปตามการตีความตามแรงปรารถนาของตนว่าปราสาทกอธิกที่ยิ่งใหญ่ควรจะมีหน้าตาเช่นไร ปัจจุบัน ปราสาทกอร์วีนุสเป็นสถานที่ท่องเที่ยวหนึ่งของโรมาเนีย ในปี 2021 มีนักท่องเที่ยวมาเยี่ยมชมราว 276,000 คน

## อ้างอิง

หมวดหมู่:ปราสาทในประเทศโรมาเนีย
หมวดหมู่:สิ่งก่อสร้างในเทศมณฑลฮูเนดออารา
โบสถ์เดนซุช

**โบสถ์เดนซุช** () หรือ **โบสถ์นักบุญนิโคลัส** () เป็นโบสถ์หินนิกายออร์ทอดอกซ์ในหมู่บ้านเดนซุช เทศมณฑลฮูเนดออารา เป็นโบสถ์หินออร์ทอดอกซ์ที่เก่าแก่ที่สุดในโรมาเนีย ในสมัยศตวรรษที่ 15 โบสถ์นี้เป็นส่วนหนึ่งของพระราชฐานของตระกูลกเนซในพื้นที่

จากการขุดค้นทางโบราณคดีบริเวณนอกโบสถ์ นักโบราณคดีมีความเห็นตรงกันว่าตัวโบสถ์ไม่ได้รบกวนหลุมศพโดยรอบ และเนื่องจากเหรียญที่เก่าแก่ที่สุดที่ค้นพบมาจากสมัยของจักรพรรดิซีกิสมุนท์แห่งลักเซมเบิร์ก (ศตวรรษที่ 14–15) จึงสรุปได้ว่าโบสถ์หลังปัจจุบันนี้สร้างขึ้นก่อนหน้านั้นไม่นาน  ภายในโบสถ์มีจิตรกรรมฝาผนังที่สร้างขึ้นในศตวรรษที่ 15 แสดงภาพเขียนของพระเยซูสวมเครื่องแต่งกายแบบพื้นถิ่นโรมาเนีย วาดขึ้นโดยศิลปินชเตฟัน () ในศตวรรษที่ 18 มีการเพิ่มเติมจิตรกรรมอีก โดยซีมียอน เด ปีเตชต์ () และคณะ ภาพเขียนเหล่านี้ถูกทาสีขาวทับเมื่อนิกายคัลวินเข้าใช้งานโบสถ์ในเวลาต่อมา

มีการบูรณะโบสถ์อยู่หลายครั้งในศตวรรษที่ 14 เป็นต้นมา ในปลายศตวรรษที่ 19 โบสถ์เกือบถูกทำลายทิ้ง ไม่นานก่อนที่จะได้รับสถานะคุ้มครองเป็นอนุสรณ์ทางประวัติศาสตร์โดยรัฐ หลังคาเดิมซึ่งสร้างมาจากกระเบื้องหิน ถล่มลงในช่วงนี้ และมีการสร้างหลังคามุงขึ้นมาปิดแทน

## อ้างอิง

หมวดหมู่:โบสถ์คริสต์ในประเทศโรมาเนีย
หมวดหมู่:สิ่งก่อสร้างในเทศมณฑลฮูเนดออารา
ปิออตร์ คุซเนตซอฟ

**ปิออตร์ คุซเนตซอฟ** (; เกิด ค.ศ. 1964) เป็นผู้นำและผู้ก่อตั้งทรูรัชเชียนออร์ทอดอกซ์เชิร์ช (True Russian Orthodox Church) กลุ่มศาสนาในรัสเซีย คุซเนตซอฟไม่ให้ผู้ติดตามดูโทรทัศน์ ฟังวิทยุ หรือจัดการกับเงิน กลุ่มนี้ได้รับการกล่าวถึงเป็น "ลัทธิวันสิ้นโลก"

คุซเนตซอฟเป็นสถาปนิกจากเบลารุสที่หย่าร้าง ซึ่งเดินทางร่อนเร่ทั่วรัสเซียเพื่อเผยแพร่ข่าวเกี่ยวกับวันโลกาวินาศที่จะมาถึง ก่อนตั้งถิ่นฐานในหมู่บ้านนิโคสโกเย เขาตรวจพบเป็นโรคจิตเภท และ*[[เดอะการ์เดียน]]*รายงานว่าเขานอนในโลงศพ

ในวันที่ 3 เมษายน ค.ศ. 2008 คุซเนตซอฟพยายามฆ่าตัวตายตอนที่ถูกนำตัวไปที่โรงพยาบาล ซึ่ง "เจ้าหน้าที่รายงานว่าเขาอาจพยายามฆ่าตัวตายหลังพบว่าคำทำนายของเขาไม่ถูกต้อง"

## อ้างอิง

## แหล่งข้อมูลอื่น

*  on Wikinews
Dypsidinae

**Dypsidinae** เป็นเผ่าย่อยของพืชในวงศ์ Arecaceae แบ่งออกเป้นสกุล ดังนี้:
**[[Dypsis]]*
**[[Lemurophoenix]]*
**[[Marojejya]]*
**[[Masoala]]*

## อ้างอิง
การติดตาย

right|thumb| กระบวนการทั้งสองต้องการทรัพยากรเพื่อดำเนินการต่อไป ''P1'' ต้องการทรัพยากรเพิ่มเติม ''R1'' และอยู่ในความครอบครองของทรัพยากร ''R2'', ''P2'' ต้องการทรัพยากรเพิ่มเติม ''R2'' และอยู่ในความครอบครองของ ''R1'' ; กระบวนการทั้งสองไม่สามารถดำเนินต่อไปได้
right|thumb| สี่กระบวนการ (เส้นสีน้ำเงิน) แข่งขันกันเพื่อทรัพยากรเดียว (วงกลมสีเทา) ตามนโยบายขวาก่อนซ้าย การหยุดชะงักเกิดขึ้นเมื่อกระบวนการทั้งหมดล็อกทรัพยากรพร้อมกัน (เส้นสีดำ) การหยุดชะงักสามารถแก้ไขได้โดยการทำลายสมมาตร
**การติดตาย** ()  คือสถานการณ์ใดๆ ที่สมาชิกทั้งหมดของกลุ่มกลุ่มหนึ่ง ไม่สามารถทำงานต่อได้ เนื่องจากสมาชิกแต่ละตัวรอให้สมาชิกตัวอื่น รวมทั้งตัวมันเองดำเนินการ เช่น การส่งข้อความ หรือโดยทั่วไปแล้ว ปล่อย การล็อก การติดตายเป็นปัญหาทั่วไปในระบบหลายโปรเซสเซอร์ การประมวลผลแบบขนาน และ ระบบแบบกระจาย เนื่องจากในบริบทเหล่านี้ ระบบมักจะใช้การล็อกซอฟต์แวร์หรือฮาร์ดแวร์เพื่อชี้ขาดทรัพยากรที่ใช้ร่วมกัน และใช้ กระบวนการซิงโครไนซ์ 

## ดูเพิ่ม
* บั๊กซอฟต์แวร์

## อ้างอิง

หมวดหมู่:จุดบกพร่องของโปรแกรม
ด็อยท์เชอกรัมโมโฟน

**ด็อยท์เชอกรัมโมโฟน** (Deutsche Grammophon) เป็นค่ายเพลงและบริษัทอัดเสียงเพลงคลาสสิกของประเทศเยอรมนี มีที่ตั้งอยู่ในเขตฟรีดริชส์ไฮน์-คร็อยทซ์แบร์ค กรุงเบอร์ลิน ด็อยท์เชอกรัมโมโฟนก่อตั้งเมื่อปี 1898 ซึ่งถือเป็นบริษัทผู้อัดเสียงเพลงคลาสสิกที่เก่าแก่ที่สุดของโลกที่ยังดำเนินกิจการอยู่ ด็อยท์เชอกรัมโมโฟนเป็นส่วนหนึ่งของยูนิเวอร์แซลมิวสิกกรุป ตั้งแต่การควบรวมกิจการในปี 1999 

การได้บันทึกเสียงให้ค่ายเพลงนี้ถือเป็นสัญลักษณ์แห่งความสำเร็จอย่างหนึ่งของนักดนตรีคลาสสิกอาชีพทั่วโลก

## อ้างอิง

หมวดหมู่:บริษัทของเยอรมนี
หมวดหมู่:ดนตรีคลาสสิก
หมวดหมู่:ค่ายเพลงที่ก่อตั้งในปี พ.ศ. 2441
GT แกร่งทะลุไมล์

***GT แกร่งทะลุไมล์*** () เป็นภาพยนตร์อเมริกันแนวดราม่ากีฬาชีวประวัติที่ออกฉายในปี ค.ศ. 2023 กำกับโดยนีลล์ บลอมแคมป์จากบทภาพยนตร์โดยเจสัน ฮอลล์และแซค เบย์ลิน ผลิตโดยโคลัมเบียพิคเจอร์ส, เพลย์สเตชันโปรดักชันส์ และ 2.0 เอ็นเตอร์เทนเมนต์ โดยมีโครงเรื่องจากชุดวิดีโอเกมจำลองการแข่งรถในชื่อเดียวกันที่พัฒนาโดยโพลีโฟนี ดิจิทัล ภาพยนตร์สร้างจากเรื่องจริงของแจนน์ มาร์เดนโบโร วัยรุ่นผู้เล่นเกม *กรันตูริสโม* ที่ผันตัวมาเป็นนักแข่งรถมืออาชีพ ภาพยนตร์นำแสดงโดยอาร์ชี มาเดคเว ในบทมาร์เดนโบโร ร่วมกับเดวิด ฮาร์เบอร์ ออร์แลนโด บลูม, ดาร์เรน บาร์เน็ต, เอมเมเลีย ฮาร์ตฟอร์ด, เจรี เอสเทลล์ ฮัลลิเวลล์, จีมง อูนซู และ โยชา สตราดอฟสกี

การพัฒนาภาพยนตร์ที่มีโครงเรื่องจาก *กรันตูริสโม* ได้รับการเปิดเผยในเดือนกรกฎาคม ค.ศ. 2013 โดยมีไมเคิล เดลูก้า และ ดานา บรูเน็ตติ อำนวยการสร้างและเขียนบทโดยอเล็กซ์ ซี โจเซฟ โคซินสกีถูกกำหนดให้กำกับภาพยนตร์เรื่องนี้ในเดือนมิถุนายน ค.ศ. 2015 จากบทภาพยนตร์ใหม่โดยจอนและอีริช โฮเบอร์ อย่างไรก็ตาม ภาพยนตร์เวอร์ชันของโคซินสกีไม่ได้รับการสานต่อในเดือนกุมภาพันธ์ ค.ศ. 2018 ในเดือนพฤษภาคม ค.ศ. 2022 มีการประกาศว่าภาพยนตร์เรื่องนี้อยู่ระหว่างการสร้างอีกครั้ง โดยมีบลอมแคมป์มากำกับในเดือนมิถุนายน นักแสดงหลักได้รับการประกาศในเดือนกันยายน ค.ศ. 2022 ในขณะที่นักแสดงเพิ่มเติมอื่น ๆ เซ็นสัญญาในเดือนพฤศจิกายน การถ่ายทำเริ่มขึ้นในฮังการีในเดือนเดียวกันและเสร็จสิ้นในเดือนธันวาคม ในขั้นตอนหลังการถ่ายทำ ดนตรีประกอบโดยสตีเฟน บาร์ตัน ประพันธ์โดยลอร์น บัลฟ์และแอนดรูว์ คอว์ซินสกี

*GT แกร่งทะลุไมล์* ฉายรอบปฐมทัศน์ที่เซอร์กิตเดอสปา-ฟรองโกชองส์ในเบลเยียมเมื่อวันที่ 30 กรกฎาคม ค.ศ. 2023 และเข้าฉายในสหรัฐในวันที่ 25 สิงหาคม ค.ศ. 2023 โดยโซนี่พิคเจอร์สรีลีสซิ่ง ภาพยนตร์ทำรายได้ไปทั่วโลก 122 ล้านดอลลาร์เทียบกับงบสร้างประมาณ 60 ล้านดอลลาร์ และได้รับกระแสวิจารณ์ผสมจากนักวิจารณ์ ซึ่งชื่นชมการแสดงของนักแสดงและซีเควนซ์แอ็คชั่น ภาพยนตร์ก่อให้ข้อโต้เถียงจากการใช้เหตุการณ์อุบัติเหตุของมาร์เดนโบโรใน ค.ศ. 2015 ที่สนามเนือร์บวร์คริงนอร์ทชไลเฟอเป็นองค์ประกอบในการเล่าเรื่อง

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์ที่ถ่ายทำในประเทศฮังการี
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่มีฉากในประเทศออสเตรีย
หมวดหมู่:ภาพยนตร์ที่มีฉากในโยโกฮามะ
หมวดหมู่:เกมชุดกรันตูริสโม
เนินเขา

[thumb|260x260px| เนินเขาซึ่งเป็นที่ตั้งของหมู่บ้านใน[แซ็ง-ปอล-เดอ-วองซ์ ทางตอนใต้ของฝรั่งเศส]]
**เนินเขา** () เป็นภูมิประเทศที่อยู่เหนือจากภูมิประเทศโดยรอบ มักมียอดเขาที่เห็นได้อย่างเด่นชัด ซึ่งอยู่เหนือระดับความสูงอื่น ๆ เมื่อเทียบกับผืนแผ่นดินสัมพัทธ์ แต่เนินเขานั้นไม่สูงเท่ากว่าภูเขา 

## ความสำคัญทางประวัติศาสตร์
การตั้งถิ่นฐานหลายแห่งแต่เดิมนั้นจะสร้างบนเนินเขาเพื่อหลีกเลี่ยงน้ำท่วม (โดยเฉพาะอย่างยิ่งหากอยู่ใกล้แหล่งน้ำขนาดใหญ่) เพื่อเป็นการป้องกัน (เนื่องจากมองเห็นพื้นที่โดยรอบได้ชัดเจน และให้ผู้โจมตีลำบากในการต้องต่อสู้บนเนิน) หรือ เพื่อหลีกเลี่ยงพื้นที่ป่าทึบ ตัวอย่างเช่น โรมโบราณซึ่งสร้างขึ้นบนเนินเขาเจ็ดลูก ช่วยปกป้องกรุงโรมจากการรุกราน

หมวดหมู่:ธรณีสัณฐานลาดเอียง
หมวดหมู่:เนินเขา
วิเวก รามสวามี

**วิเวก คณปตี รามสวามี** [วิ-เวก รา-มะ-สะ-วา-มี] (, ; เกิด 9 สิงหาคม 1985) เป็นนักการเมืองและนักธุรกิจชาวอเมริกัน ผู้ก่อตั้งบริษัทยา รอยแวนต์ไซแอนซิส ในปี 2014 ในเดือนกุมภาพันธ์ 2023 เขาประกาศตนเป็นผู้ลงสมัครเลือกตั้งตัวแทนพรรครีพับลิกันสำหรับการเลือกตั้งประธานาธิบดี ปี 2024

รามสวามีเริ่มต้นการรณรงค์ของเขาโดยอ้างว่าสหรัฐกำลังอยู่ท่ามกลางวิกฤตการณ์อัตลักษณ์แห่งชาติ (national identity crisis) ซึ่งถูกกระตุ้นโดยสิ่งที่เขาเรียกว่า "ศาสนาฆราวาสใหม่ เช่น ลัทธิโควิด, ลัทธิ[การเปลี่ยนแปลงของ]ภูมิอากาศ และมโนคติเรื่องเพศ" เขายังเป็นผู้วิจารณ์โครงการรัฐบาลสิ่งแวดล้อม สังคม และนิติบุคคล (Environmental, social, and corporate governance; ESG) ในเดือนสิงหาคม 2023 *[[Forbes|ฟอบส์]]* ประมาณความมั่งคั่งรวมของรามสวามีอยู่ที่มากกว่า 950&nbsp;ล้านดอลล่าร์สหรัฐ โดยความมั่งคั่งของเขามาจากธุรกิจในสายเทคโนโลยีชีวภาพและการเงิน

## จุดยืนทางการเมือง
แม้ว่าทั้งรามสวามีและทรัมป์จะลงแข่งกันในการเสนอชื่อของพรรครีพับลิกัน ปี 2024 กระนั้น รามสวามีได้แสดงออกอย่างเปิดเผยว่าตนสนับสนุนทรัมป์ รามสวามีปรณามกรณีการโจมตีอาคารนิติบัญญัติเมื่อ 6 มกราคม แต่ก็วิจารณ์ว่าการที่สื่อสังคมต่าง ๆ ปิดบัญชีของทรัมป์ก็เป็นการละเมิดแปรญัติที่หนึ่งของรัฐธรรมนูญ ในปี 2023 หลังทรัมป์ถูกดำเนินคดีความผิดอาชญากรรมระดับชาติ รามสวามีได้รณรงค์สนับสนุนเขาทันที รวมถึงให้คำมั่นสัญญาว่าหากตนได้รับเลือกเป็นประธานาธิบดี ตนจะนิรโทษกรรมให้แก่ทรัมป์ นอกจากนี้ ยังสัญญาว่าจะนิรโทษกรรมให้แก่ทั้งจูเลียน แอสซาญ, รอสส์ อูลบริชต์ และ เอ็ดเวิร์ด สนอว์เดิน ด้วย เขาเคยเสนอว่าอาจจะเลือกรอเบิร์ด เอฟ. เคนเนดี จูเนียร์ เป็นคู่ลงเลือกตั้งด้วย

รามสวามีต่อต้านการทำแท้ง และเรียกว่าการทำแท้งเป็น "ฆาตกรรม" เขาสนับสนุนกฎหมายห้ามการทำแท้งหลังอายุครรภ์พ้นหกสัปดาห์ในระดับรัฐ ภายใต้ข้อยกเว้นคือการตั้งครรภ์จากการถูกข่มขืน, มีเพศสสัมพันธ์ในสายเลือด และกรณีที่อาจเป็นอันตรายต่อมารดา กระนั้นเขาไม่เห็นด้วยกับการออกกฎนี้ในระดับชาติ เขาเคยเรียกกลุ่มการเคลื่อนไหวของบุคคลที่มีความหลากหลายทางเพศว่าเป็น "ลัทธิ" (cult) เขาได้กล่าวผ่านทางโฆษกว่าเขาเชื่อว่าการแต่งงานของคนเพศเดียวกันนั้น "มีแบบอย่าง" (settled precedent) กระนั้น เขาสนับสนุนการจำกัดสิทธิ์คนข้ามเพศโดยกว้าง และยังเคยใช้สำนวนต่อต้านกลุ่มคนข้ามเพศ 

รามสวามีสนับสนุนการเพิ่มอายุผู้มีสิทธิ์เลือกตั้งขึ้นเป็น 25 ปี ข้อเสนอดังกล่าวจะต้องยกเลิกการแปรญัติที่ 26 ในรัฐธรรมนูญแห่งสหรัฐ ข้อเสนอนี้จะตัดสิทธิ์ผู้มีสิทธิ์เลือกตั้งในสหรัฐไปพอสมควร ผู้มาลงคะแนนเสียงเกือบ 9% ในการเลือกตั้งทั่วไปเมื่อปี 2020 มีอายุต่ำกว่า 25 ปี นอกจากนี้ เขายังเคยกล่าวว่าเขาต้องการที่จะยกเลิกสถานะพลเมืองสหรัฐสำหรับผู้ที่เกิดในสหรัฐ รวมถึงเสนอว่าจะยินยอมให้ผู้ที่มีอายุ 18 ถึง 24 ปี สามารถลงคะแนนเสียงได้หากเข้ารับราชการทหาร, ทำงานเป็นน้าหน้าที่หน่วยแผชิญด่านแรก (first responders) หรือต้องสอบผ่านการทดสอบพลเมืองสำหรับผู้จะได้รับสัญชาติสหรัฐ เขายังสนับสนุนการจัดให้วันเลือกตั้งเป็นวันหยุดราชการ แต่ให้วันจูนทีนธ์หลุดจากการเป็นวันหยุดราชการ เขาเคยกล่าวถึงวาระการระลึกจูนทีนธ์ในฐานะวันหยุดราชการว่าเป็นวันหยุดที่ "ไร้ผระโยชน์" และ "ซ้ำซ้อน"

## อ้างอิง

หมวดหมู่:ชาวอเมริกันเชื้อสายอินเดีย
หมวดหมู่:บุคคลจากรัฐโอไฮโอ
หมวดหมู่:นักธุรกิจชาวอเมริกัน
หมวดหมู่:นักการเมืองอเมริกัน
หมวดหมู่:พรรคริพับลิกัน (สหรัฐ)
Marojejya

***Marojejya*** เป็นสกุลของพืชดอกในวงศ์ Arecaceae ประกอบด้วยพืช 2 ชนิดที่เป็นพืชเฉพาะถิ่นในมาดากัสการ์:

* *[[Marojejya darianii]]* J.Dransf. & N.W.Uhl
* *[[Marojejya insignis]]* Humbert

## อ้างอิง
แมนสรวง

***แมนสรวง*** เป็นภาพยนตร์ไทยสร้างโดยบีออนคลาวด์ (Be On Cloud) กำกับภาพยนตร์โดย กฤษดา วิทยาขจรเดช ร่วมกับ ชาติชาย เกษนัส และพันพัสสา ธูปเทียน นำแสดงโดย ภาคภูมิ ร่มไทรทอง, ณัฐวิญญ์ วัฒนกิติพัฒน์, อัศวภัทร์ ผลพิบูลย์ และ ธนายุทธ ฐากูรอรรถยา จัดวางและกำกับองค์ประกอบศิลป์โดย นักรบ มูลมานัส มีเพลงประกอบภาพยนตร์ชื่อ "เร้น" โดยวงค็อกเทล 

ภาพยนตร์เปิดตัวใบปิดและทีเซอร์ในเทศกาลภาพยนตร์กาน 2023 ภายใต้การจัดจำหน่ายจากเอ็มพิกเจอส์ (M Pictures) ระหว่างวันที่ 16-24 พฤษภาคม พ.ศ. 2566 ออกฉายโรงภาพยนตร์ทั่วไปเมื่อวันที่ 24 สิงหาคม พ.ศ. 2566 ทำรายได้วันแรก 11 ล้านบาท และทำรายได้ 4 วัน 22.1 ล้านบาท ฉาย 11 วัน รายได้รวม 31.5 ล้านบาท

ภาพยนตร์มีฉากหลังในช่วง พ.ศ. 2393 หรือปลายสมัยรัชกาลที่ 3 แห่งกรุงรัตนโกสินทร์ มีเรื่องราวเกี่ยวกับสถานเริงรมย์ที่มีชื่อเสียงที่ชื่อ "แมนสรวง" เป็นภาพยนตร์ย้อนยุค สืบสวนสอบสวน เขย่าขวัญ

ฉากในการถ่ายทำ *แมนสรวง* นั้นมีการออกแบบและจัดสร้างขึ้นมาใหม่ บางฉากมีสถานที่ถ่ายทำในจังหวัดพระนครศรีอยุธยา เช่นที่พระราชวังโบราณ อยุธยา วัดพระศรีสรรเพชญ์ วัดธรรมาราม

## ตัวละคร
* ฉัตร รับบทโดย ภาคภูมิ ร่มไทรทอง
* เขม รับบทโดย ณัฐวิญญ์ วัฒนกิติพัฒน์
* ว่าน รับบทโดย อัศวภัทร์ ผลพิบูลย์
* แม่ทับทิม รับบทโดย นนทกร เฉลิมนัย
* แม่ครูพิกุล รับบทโดย อรอนงค์ ปัญญาวงศ์
* พระยาบดีศร รับบทโดย ประดิษฐ์ ประสาททอง
* พระยาวิเชียรเดช รับบทโดย คานธี วสุวิชย์กิต
* เจ้าสัวเฉิง รับบทโดย ชาติชาย เกษนัส
* ขุนสุทินบริรักษ์ รับบทโดย ศรชัย ฉัตรวิริยะชัย
* เตียง รับบทโดย สายฟ้า ตันธนา
* ฮ้ง รับบทโดย ธนายุทธ ฐากูรอรรถยา
* หมื่นกิจรักษา รับบทโดย วีรภัทร บุญมา
* เยื่อน รับบทโดย สุทธิดา จันทราบุตร
* จู รับบทโดย สุมณฑา สวนผลรัตน์
* พิศ รับบทโดย ดวงใจ หิรัญศรี
* เอิบ รับบทโดย กุสุมา เทพรักษ์
* ทองมาก รับบทโดย เชิดศักดิ์ ประทุมศรีสาคร
* กำไล รับบทโดย เพียงดาว จริยะพันธุ์
* หมอกวง รับบทโดย สุเมธ ชินกังสดาร
* เที่ยง รับบทโดย ฐาปกรณ์ แถวกระต่าย
* แจ้ง รับบทโดย ณัฐพงศ์ รัตนเมธานนท์
* จั่น รับบทโดย กวินธร แสงสาคร
* ช้อง รับบทโดย กิตติพร โรจน์วณิช
* ผล รับบทโดย พงศกร ผลสันติกุล
* เพ้ง รับบทโดย เสฏฐวุฒิ จันทร์เพ็ญสุข
* นักเปียโน รับบทโดย ณัฐสิทธิ์ ปัญญางาม
* จีนซ่ง รับบทโดย ธีระวัฒน์ มุลวิไล
* แหวน รับบทโดย ด.ญ.มุกดาภา บุตรขาว
* แม่แหวน รับบทโดย โมฬีวรรณ พันธรักษ์
* ขุนนางในอดีตของเขม รับบทโดย อำนาจ แตงสมบูรณ์
* เจ้านายหญิงในอดีตของเขม รับบทโดย พรเพ็ญ ฟ้าอำนวย

### นักแสดงรับเชิญ
* เจ้าคุณผู้ใหญ่ รับบทโดย ศุภชัย จันทร์สุวรรณ์
* แม่ครูคนใหม่ รับบทโดย ขวัญใจ คงถาวร
* อาม่า รับบทโดย หลีฮวง แซ่อั้ง
* อาม่างานตรุษจีน รับบทโดย ธนัฐดา ศยาธรมงคล

## อ้างอิง

## แหล่งข้อมูลอื่น
* *[https://www.thaifilmdirectors.com/thaifilms/GfKt8Elu38dIjVXlzEhY แมนสรวง]* ทางเว็บไซต์ สมาคมผู้กำกับภาพยนตร์ไทย
* *[https://contentthailand.com/th/film/แมนสรวง/ แมนสรวง]* ทางเว็บไซต์ คอนเทนท์ไทยแลนด์ (กระทรวงวัฒนธรรม)
* 

หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่มีฉากในยุคราชวงศ์จักรี
กระดูกหักแบบคอลลิส

**กระดูกหักคอลลิส** () เป็นรูปแบบหนึ่งของกระดูกต้นแขนส่วนปลายหักที่ซึ่งปลายของกระดูกเรเดียสที่หักมีการงอออกไปด้านหลัง อาการอาจประกอบด้วยอาการเจ็บ, บวม, ผิดรูป และฟกช้ำ ผลข้างเคียงอาจรวมถึงการบาดเจ็บของเส้นประสาทมีเดียน

กระดูกหักแบบนี้มักเกิดขึ้นเป็นผลจากการล้มโดยเอามือลง และมือข้างที่ลงเกิดการกางออกมาก (outstretched hand) ความเสี่ยงการเกิดโรคนี้รวมถึงภาวะกระดูกพรุน การวินิจฉัยยืนยันใช้เอ็กซ์เรย์ ในการหักของกระดูกแบบนี้ ส่วนปลายของกระดูกอัลนาอาจหักด้วย

การรักษาอาจรวมถึงการทำคาสต์หรือการผ่าตัด การรีดักชั่นและการทำคาสต์สามารถทำได้ในผู้ป่วยส่วนใหญ่ที่อายุมากกว่า 50 ปี การควบคุมอาการปวดสามารถทำได้ระหว่างการรีดักชั่นโดยใช้ยาระงับปวดและยาชาตามกระบวนการ (procedural sedation and analgesia) หรือโดยการบล็อกฮีมาโตมา กระดูกที่หักสามารถประสานกันได้ในเวลาหนึ่งถึงสองปี

ราว 15% ของประชากรเกิดกระดูกหักแบบคอลลิสสักครั้งหนึ่งในชีวิต พบผู้ป่วยกระดูกหักแบบนี้มากกว่าในผู้ใหญ่ตอนต้นและคนสูงวัย เมื่อเทียบกับเด็กและผู้ใหญ่ตอนกลาง และพบในผู้หญิงมากกว่าผู้ชาย ชื่อของภาวะนี้ตั้งตาม แอบราฮัม คอลลิส ซึ่งบรรยายภาวะนี้ครั้งแรกในปี 1814

## อ้างอิง

## แหล่งข้อมูลอื่น
* 
* Colles Fracture Wheeless' Textbook
กระดูกหักแบบกาเลอัซซี

**กระดูกหักแบบกาเลอัซซี** () เป็นการหักของส่วนปลายหนึ่งในสามของกระดูกเรดียสพร้อมการเคลื่อนของข้อต่อดิสทอลเรดิโออัลนาร์ การบาดเจ็บนี้ส่งผลรบกวนแกนของปลายแขน อาการมักประกอบด้วยอาการเจ็บและการบวมของเนื้อเยื่อบุที่จุดเกิดกระดูกหัก การวินิจฉัยยืนยันโดยการถ่ายภาพทางรังสีวิทยา การบาดเจ็บนี้อาจเกี่ยวข้องกับภาวะคอมพาร์ตเมนต์ และอาจพบภาวะอัมพาตของเส้นประสาทระหว่างสะดูกส่วนหน้า (Anterior interosseous nerve; AIN) ร่วมด้วย กระนั้นมักไม่วินิจฉัยพบเนื่องจากเส้นประสาทกังกล่าวไม่มีหน้าที่ในการรับรู้ (sensory component) และเป็นเส้นประสาทสั่งการอย่างเดียว การบาดเจ็บของเส้นประสาทนี้สามารถนำไปสู่ภาวะภาวะอัมพาตของกล้ามเนื้อเฟล็กเซอร์พอลลีซิสลองกัส และเฟล็กเซอร์ดีจีทอรัมโพรฟันดันซึ่งควบคุมนิ้วชี้ นำไปสู่การเสียความสามารถในการจีบนิ้วโป้งกับนิ้วชี้เข้าด้วยกัน บางครั้งกระดูกหักแบบกาเลอัซซีอาจพบข้อมือตกร่วมด้วย อันเนื่องมาจากการบาดเจ็บที่เส้นประสาทเรเดียล

การเคลื่อนของส่วนหัวของกระดูกอัลนาร์สามารถไปในทางดอร์ซอล (dorsal; พบมากกว่า) หรือทางวอลาร์ (volar; พบน้อย) ขึ้นอยู่กับกลไกการบาดเจ็บ หากมือข้างที่ล้มลงโดนกำลังกางออก (outstretched) และต้นแขนอยู่ในท่าโพรเนต (pronation) การเคลื่อนจะไปในทิศดอร์ซอล แต่ถ้าต้นแขนอยู่ในท่าซูพายน์ (supination) การเคลื่อนจะไปในทิศวอลาร์

การรักษาดีที่สุดคือการโอเพนรีดักชั่น (open reduction) ที่กระดูกเรเดียส และข้อเรดิโออัลนาร์ส่วนปลาย

ชื่อของกระดูกหักนี้ตั้งตาม รีการ์โด กาเลอัซซี (1866–1952) ศัลยแพทย์ชาวอิตาลีที่สถาบันราชีติซี (Instituto de Rachitici) ในมิลาน ผู้บรรยายการหักของกระดูกนี้ในปี 1934 กระนั้น มีผู้บรรยายถึงการหักของกระดูกนี้ครั้งแรกในปี 1842 โดยคูเพอร์ (Cooper) 92 ปีก่อนหน้า

## ดูเพิ่ม
* กระดูกหักแบบมอนเตกเกีย

## อ้างอิง

## แหล่งข้อมูลอื่น
กระดูกหักแบบโชเฟอร์

**กระดูกหักแบบโชเฟอร์** () หรือ **กระดูกหักแบบฮัตชินสัน** () เป็นรูปแบบหนึ่งของกระดูกหักระนาบออบลีก (oblique fracture) ที่ระหว่างข้อต่อ (Intraarticular fracture) ของเรเดียลสตัยลอยด์พรอเซส (radial styloid process) ในต้นแขน การบาดเจ็บนี้มักเกิดจากการบีบอัดของกระดูกสกัฟฟอยด์ของมือเข้ากับสตัยลอยด์พรอเซสของกระดูกเรเดียสตอนปลาย สามารถเกิดได้จากการล้มเอามือข้างที่กางออก (outstretched) ลง การรักษามักใช้การโอเพนรีดักชั่นและอินเทอร์นอลฟิกเซชั่น ซึ่งเป็นการจัดเรียงกระดูกที่แตกใหม่และยึดด้วยหมุด สกรู หรือแผ่น ทำในห้องผ่าตัด

โจนาธาน ฮัตชินสัน เป็นบุคคลที่บรรยายการหักของกระดูกแบบโชเฟอร์เป็นครั้งแรกในปี 1866 โดยชื่อ "กระดูกหักแบบโชเฟอร์" มีที่มาจากฌุสท์ ลูคัส-ชัมปิญนแนร์ในปี 1904 ชื่อนี้มีที่มาจากโชเฟอร์ในยุคแรกที่บาดเจ็บในลักษณะนี้เมื่อรถยนต์เกิดระเบิดนอกกระบอกสูบ (แบ็กฟายร์, back-fire) ขณะโชเฟอร์กำลังบิดมือ (แฮนด์แครงก์, hand-crank) เพื่อให้เครื่องยนต์รถติด แบ็กฟายรืที่เกิดขึ้นทำให้แครงก์เกิดเคลื่อนไปทางด้านหลังของฝ่ามือโชเฟอร์ และนำมาสู่การหักของสตัยลอยด์ที่มีรูปแบบเฉพาะเช่นนี้

## อ้างอิง

## แหล่งข้อมูลอื่น
ซีนายา

**ซีนายา** (, ) เป็นเมืองและสถานตากอากาศภูเขาในเทศมณฑลปราฮอวา ประเทศโรมาเนีย ตั้งอยู่ในภูมิภาคทางประวัติศาสตร์มูเตนียา ชื่อของเมืองตั้งตามอารามซีนายาซึ่งสร้างขึ้นในปี 1695 ชื่อของอารามซีนายามาจากชื่อของเขาซีไนในพระคัมภีร์ไบเบิล พระเจ้าการอลที่ 1 แห่งโรมาเนียได้ทรงสร้างตำหนักฤดูร้อนที่ซีนายาในปลายศตวรรษที่ 19 ซึ่งก็คือปราสาทเปเลช

ซีนายาตั้งอยู่ห่างจากปลอเยชต์  และห่างจากบราชอฟ  ในพื้นที่เขาของหุบเขาลุ่มแม่น้ำปราฮอวา ทางตะวันออกติดกันกับทิวเขาบูเชจ ความสูงของเมืองจากระดับน้ำทะเลอยู่ที่  เมตรโดยเฉลี่ย

ซีนายาเป็นเมืองตากอากาศที่สำคัญแห่งหนึ่งของโรมาเนีย จากเมืองซีนายามีกระเช้าลอยฟ้าเชื่อมต่อไปยังทิวเขาบูเชจและยังมีทิวเขาบายูเป็นอีกแหล่งท่องเที่ยวสำคัญ ซีนายายังมีทางลาดสกีรวม 16 จุด และทางสำหรับจักรยานไต่เขา 4 เส้นทาง

## อ้างอิง

หมวดหมู่:เมืองในประเทศโรมาเนีย
การจำแนกแบบฟรีกแมน

**การจำแนกแบบฟรีกแมน** () เป็นระบบการจัดหมวดหมู่การแตกของกระดูกแบบคอลลีส ในระบบฟรีกแมนประกอบไปด้วยกระดูกหักสี่ชนิด

## การจำแนก
แม้จะมีการใช้การจำแนกแบบฟรีกแมนกันตามธรรมเนียม แต่ในเชิงการรักษา การจำแนกนี้ไม่ได้มีส่วนช่วยโดยตรง ในระบบการจำแนกแบบฟรีกแมน ประกอบไปด้วย:

## ดูเพิ่ม
* การจำแนกแบบการ์ตแลนด์และเวอร์ลีย์
* การจำแนกแบบลินด์สเตริม
* การจำแนกแบบนิสเซิน-ลาย
* การจำแนกแบบออลเดอร์

## อ้างอิง
เหตุโจมตีด้วยขีปนาวุธในกอสจันตือนิวกา เดือนกันยายน พ.ศ. 2566

]}]
| partof           = การรุกรานยูเครนโดยรัสเซีย
| perps            = กองทัพรัสเซีย
| motive           = 
}}

ในช่วงบ่ายของวันที่ 6 กันยายน พ.ศ. 2566 กองทัพรัสเซียได้เปิดฉากโจมตีด้วยขีปนาวุธใส่ตลาดกลางแจ้งแห่งหนึ่งในย่านกลางเมืองกอสจันตือนิวกา แคว้นดอแนตสก์ ประเทศยูเครน การโจมตีดังกล่าวซึ่งมุ่งเป้าไปที่พลเรือนทำให้มีผู้เสียชีวิต 15 คน (รวมทั้งเด็ก 1 คน และคู่สามีภรรยาในช่วงอายุ 50 ปีที่กำลังขายดอกไม้อยู่ในตลาด) และบาดเจ็บ 35 คน

การโจมตีครั้งนี้เกิดขึ้นเพียงไม่กี่ชั่วโมงหลังจากที่แอนโทนี บลิงเคน รัฐมนตรีว่าการกระทรวงการต่างประเทศสหรัฐ เดินทางมาถึงกรุงเคียฟเพื่อพบกับเจ้าหน้าที่ยูเครนและแสดงความสนับสนุนยูเครนในการต่อต้านการรุกรานของรัสเซีย แดนึส ชมือฮัล นายกรัฐมนตรียูเครน กล่าวทางเทเลแกรมว่า "ทหารรัสเซียเป็นผู้ก่อการร้ายที่จะไม่ได้รับการให้อภัยและจะไม่มีวันได้อยู่อย่างสงบสุข จะมีการตอบโต้อย่างสาสมสำหรับทุกสิ่ง" วอลอดือมือร์ แซแลนสกึย ประธานาธิบดียูเครน ประณามการโจมตีดังกล่าวว่า "ไร้ความเป็นคนอย่างที่สุด" เขายังกล่าวด้วยว่าผู้เสียชีวิตจากเหตุการณ์นี้ "ไม่ได้ทำอะไรผิดเลย"

เดนีส บราวน์ ผู้ประสานงานด้านมนุษยธรรมของสหประชาชาติประจำยูเครน ประณามรัสเซียที่โจมตีพลเรือนว่า "วันนี้เป็นวันที่น่าสลดอย่างแท้จริงสำหรับยูเครน เหตุการณ์ที่น่าเศร้าอย่างสุดซึ้งและไม่อาจยอมรับได้เช่นนี้เป็นเพียงอีกตัวอย่างหนึ่งของความทุกข์ทรมานที่การรุกรานของรัสเซียก่อขึ้นต่อพลเรือนทั่วประเทศ... การจงใจโจมตีพลเรือนหรือวัตถุของพลเรือน หรือการจงใจโจมตีโดยรู้ว่าจะก่อให้เกิดอันตรายต่อพลเรือนอย่างไม่สมสัดส่วน ถือเป็นอาชญากรรมสงคราม"

กระทรวงการต่างประเทศฝรั่งเศสประกาศว่าการโจมตีครั้งนี้เป็นอาชญากรรมสงครามเช่นกัน โดยกล่าวว่า "จากการจงใจกำหนดเป้าหมายไปยังตลาดและผู้คนที่กำลังทำกิจวัตรประจำวันพื้นฐานที่สุด นับเป็นอีกครั้งที่รัสเซียได้กระทำความผิดในการก่ออาชญากรรมสงครามโดยใช้กลยุทธ์สร้างความหวาดกลัว และรัสเซียจะต้องรับผิดชอบกับอาชญากรรมเหล่านั้น"

## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:การรุกรานยูเครนโดยรัสเซีย
หมวดหมู่:แคว้นดอแนตสก์
จ็อก

ในสหรัฐ และแคนาดา **จ็อก** () คือการเหมารวมของนักกีฬา หรือบุคคลที่มีความสนใจทางด้านกีฬา หรือวัฒนธรรมกีฬา และไม่ได้สนใจเกี่ยวกับกิจกรรมทางด้านวิชาการ โดยส่วนหนึ่งคำว่า*จ็อก* อาจจะสามารถเป็นคำนิยามของ*นักกีฬา* ซึ่งจ็อกมักจะเป็นภาพแทนของผู้ชายที่เป็นผู้เล่นในกีฬาประเภททีม เช่น อเมริกันฟุตบอล, ฟุตบอล, บาสเกตบอล, เบสบอล, ลาครอส, ว่ายน้ำ หรือฮอกกี้น้ำแข็ง

คำนิยามที่คล้ายกันที่มีความหมายเดียวกับคำว่า*จ็อก* ที่ใช้ในทวีปอเมริกาเหนือมีทั้ง *มีตเฮด* (), *มัสเซิลเบรน* () และ*มัสเซิลเฮด* () คำเหล่านี้คือการเหมารวมว่าจ็อกคือบุคคลที่มีรูปร่างกำยำแต่ไม่ฉลาด และไม่สามารถเข้าร่วมวงสนทนาในประเด็นอื่นได้นอกจากหัวข้อที่เกี่ยวกับกีฬา และการออกกำลังกาย

## ต้นกำเนิด
นิยามคำว่า "จ็อก" ที่หมายถึงนักกีฬาผู้ชายได้ถูกปรากฏออกมาตั้งแต่ในช่วงปี ค.ศ. 1963 โดยเชื่อกันว่าคำดังกล่าวเป็นที่มาของคำว่า "จ็อกสแตรป" ซึ่งหมายถึงชุดชั้นในชายที่สามารถดูแลและป้องกันอวัยวะเพศชายในระหว่างเล่นกีฬา

## ลักษณะ
ลักษณะของบุคคลที่มีบุคลิกความเป็นจ็อกมีดังนี้
* ก้าวร้าว, หยิ่ง, ใจแคบ, ไม่ฉลาด, เอาตนเองเป็นศูนย์กลาง, มีอารมณ์ขุ่นเคืองง่าย และมักอารมณ์ไม่ดี
* มีร่างกายกำยำ, สูง และแข็งแรง
* หยาบคาย
* มักจะไม่ร้องไห้ หรือแสดงความเปราะบางหรือความกลัว
* มีความกลัวที่จะกอดหรือจับมือเพื่อนเป็นระยะเวลานาน เพื่อแสดงความเป็นชาย
* มักจะมีส่วนร่วมในการข่มเหงรังแกกับผู้ที่ไม่มีความสามารถทางด้านกีฬา หรือข่มเหงรังแกผู้อื่นเพื่อแสดงอำนาจ
* มักจะมีอภิสิทธิ์เหนือว่าผู้อื่น เช่น ได้ผลคะแนนที่ไม่ควรจะได้ หรือได้รับการปกป้องจากฝ่ายปกครองของโรงเรียน เพื่อที่จะรักษาสิทธิ์ของเขาในการเล่นกีฬา

## อ้างอิง

หมวดหมู่:สแลง
หมวดหมู่:วัฒนธรรมกีฬา
หมวดหมู่:วัฒนธรรมของนักเรียน